Tamirat Tola

Tamirat Tola (født 1991) er en etiopisk friidrettsutøver som konkurrerer i langdistanseløp og terrengløp. Hans fremste internasjonale meritt individuelt er bronse på 10 000 meter ved Sommer-OL 2016.

 Idrettskarriere 
2013
Tola løp sin første halvmaraton i Agadir i 2013, og vant samme år České Budějovice Halvmarathon med tiden 1:02:04. Han forbedret sin personlige rekord på halvmaraton ved Ústí nad Labem Half Marathon i Tsjekkia, der han løp på 1:01:27. Han vant også EVERY ONE Campaign Race (21 km) i Hawassa, med tiden 1:13:19.Great Ethiopian Run - Results , besøkt 22. august 2016.

2014
Han debuterte på maraton i 2014, da han kom på fjerdeplass i Dubai Marathon med tiden 2:06:17.Flo Track - 18-year-old marathoner runs 2:04:32, besøkt 22. august 2016. 

2015
Han vant det etiopiske mesterskapet i terrengløp i 2015, og ble dermed tatt ut til VM i terrengløp 2015. I VM kom han på sjetteplass individuelt i seniorklassen, og Etiopia vant lagkonkurransen i denne klassen. 

I november vant han 10 km-løpet Great Ethiopian Run i Addis Abeba og Cross International de la Constitución i Spania, og han avsluttet året med seier i San Silvestro Boclassic 31. desember. 

2016
Tola vant terrengløpet Cross Internacional de Itálica i Italia i januar. I VM i halvmaraton 2016 kom han på femteplass individuelt, med 1:00:06, og Etiopia kom på annenplass i lagkonkurransen. 

Han deltok i Sommer-OL 2016 i Rio de Janeiro i Brasil, og løp inn til tredjeplass på 10 000 meter, bak Mo Farah og Paul Tanui. 

 Referanser 

 Eksterne lenker 

  Profil hos ARRS - Association of Road Racing Statisticians
  Profil hos All-Athletics 
  Profil hos Rio 2016

Kategori:Personer etter føde- eller oppvekststed i Etiopia
Kategori:Etiopiske langdistanseløpere
Kategori:Olympiske mestere for Etiopia
Kategori:Olympiske mestere i friidrett
Kategori:Olympiske bronsemedaljevinnere for Etiopia
Kategori:Olympiske bronsemedaljevinnere i friidrett
Kategori:Verdensmestere i friidrett for Etiopia
Kategori:VM-sølvmedaljevinnere i friidrett for Etiopia
Kategori:Verdensmestere i terrengløp
Kategori:Vinnere av Amsterdam Marathon
Kategori:Medaljevinnere under Sommer-OL 2016
Kategori:Deltakere for Etiopia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Etiopia under VM i friidrett 2017
Kategori:Deltakere for Etiopia under VM i friidrett 2022
Kategori:Deltakere for Etiopia under VM i friidrett 2023
Kategori:Medaljevinnere under Sommer-OL 2024
Kategori:Deltakere for Etiopia under Sommer-OL 2024
Kategori:Friidrettsutøvere under Sommer-OL 2024